Diari Oficial de la Generalitat Valenciana


Sumari del DOGV 9589, del 05-05-2023 (2023/4607)

RESOLUCIÓ de 20 d'abril de 2023, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació de Formació Professional Verge de Cortes. Patraix, a la localitat de València.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9589

Data del DOGV
:   05-05-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/4607


Data del document
:   20-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 20 d'abril de 2023, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació de Formació Professional Verge de Cortes. Patraix, a la localitat de València. [2023/4607]  
Antecedents de fet  
Primer. L'entitat mercantil Verge de Cortes, societat limitada, sol·licita l'autorització d'obertura i funcionament d'un centre docent privat de nova creació de Formació Professional, denominat Verge de Cortes. Patraix, València.  
Segon. La Direcció General de Centres Docents emet informe favorable, el 28 d'octubre de 2022, sobre l'adequació de les instal·lacions proposades quant a espais educatius, sobre la base de la legislació aplicable.  
Tercer. Amb data 29 de març de 2023, la direcció territorial competent d'aquesta conselleria a València emet proposta favorable que inclou l'informe del Servei Territorial d'Infraestructures Educatives, respecte de les instal·lacions i el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Cultura i Esport, segons l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport. Mitjançant la Resolució de 13 d'abril de 2022, d'aquesta conselleria, es delega aquesta competència en la Secretaria Autonòmica d'Educació i Formació Professional.  
Segon. Vista la normativa aplicable als centres educatius privats i de conformitat amb aquesta.  
  
Vistos els antecedents de fet i considerats els fonaments de dret, resolc:  
  
Primer  
Autoritzar l'obertura i funcionament del centre docent privat de nova creació que a continuació s'indica, ateses les característiques, ensenyaments i capacitat màxima que s'assenyalen:  
Codi de centre: 15100588.  
Denominació genèrica del centre: centre privat de Formació Professional.  
Denominació específica del centre: Verge de Cortes. Patraix.  
Titularitat: Verge de Cortes, Sociedad Limitada.  
Domicili: carrer Uruguai, número.1.  
Localitat: València.  
Província: València.  
Ensenyaments i capacitat màxima que s'autoritza:  
Formació Professional  
Cicles formatius de grau superior  
Família: Serveis Socioculturals i a la Comunitat.  
- Cicle d'Integració Social amb dues unitats de 20 llocs escolars cadascuna, impartida una, en torn de matí, i una altra, en torn de vesprada.  
  
Segon  
El centre haurà de presentar la relació del professorat i les titulacions adequades als nous ensenyaments que s'autoritzen, davant la direcció territorial corresponent, per a la seua aprovació abans de l'inici de les activitats educatives, amb l'informe favorable previ de la inspecció educativa.  
  
Tercer  
La present resolució tindrà els seus efectes acadèmics a l'inici del pròxim curs escolar 2023-2024.  
  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 20 d'abril de 202.- El secretari autonòmic d'Educació i Formació Professional (p. d. R. 13.04.2022): Miguel Soler Gracia.